- Hindi News
- National
- सम्मेलन में नहीं हो सकी तो गांव के लोगों ने दिव्यांग बेटी का विवाह कराया
सम्मेलन में नहीं हो सकी तो गांव के लोगों ने दिव्यांग बेटी का विवाह कराया
तहसील मुख्यालय से 10 किलोमीटर दूर स्थित ग्राम बीजपड़ी में सोमवार को अनूठा विवाह हुआ। जिसमें गांव ने ही लड़की पक्ष में रहकर बारात का स्वागत किया। यह शादी ग्राम निवासी रमेशचंद्र शर्मा की बेटी ज्योति की थी। जिसमें वर पक्ष से बारात ग्राम लोटिया जुनारदा महिदपुर तहसील से आई। कैलाश पिता सुमेर शर्मा से लड़की का विवाह संपन्न हुआ। वैसे तो यह शादी उज्जैन में होने वाले 104 दिव्यांग जोड़ों का सामूहिक विवाह में होने वाली थी। लेकिन किसी कारण के चलते उसमें दिव्यांग बेटी का चयन नहीं हो पाया। शादी का समय तय हो गया बारात आने का स्थान भी लेकिन जब बेटी के पिता को पता चला की उसकी बेटी का विवाह तय हुए स्थान पर नहीं हो सकता तो वह निराश हो गया। बाहर किसी निजी स्थान पर विवाह समारोह करना उनकी पहुंच में नहीं है। क्योंकि उनकी आर्थिक स्थिति कमजोर है। लड़की के परिजनों को लगा की अब बेटी की शादी नहीं हो सकेगी और वे सभी गांव लोट आए। यह पूरी बात ग्रामवासियों को पता चली तब ग्राम पटेल पर्वतसिंह आंजना के सानिध्य में करीबन ग्रामवासियों ने एक साथ मिलकर ग्राम की दिव्यांग बेटी का सोमवार को ही विवाह समारोह का आयोजन आनन फानन में कर दिया।
उपहार में दिया गृहस्थी का सामान
ग्रामीणों ने बेटी की शादी कराने के साथ उपहार भी दिया। जानकारी देते हुए करणसिंह आंजणा ने बताया की ग्रामवासियों ने मिलकर विवाह का खर्च उठाया। जिसमे उपहार स्वरूप अलमारी, सोफा, कूलर सहित गृहस्थी में उपयोग आने वाली जरूरत की वस्तुएं उपहार में दी। इसके अलावा करीब 300 व्यक्तियों को भोजन भी परोसा गया। इसकी के साथ सभी रीती रिवाजों के साथ धूमधाम से बेटी को विदा किया गया।
ज्योति का विवाह उज्जैन में आयोजित दिव्यांग सम्मेलन में होना था, लेकिन किसी कारणवश वहां विवाह नहीं हो सका। चूंकि ज्योति गांव की बेटी है और विवाह को टाला नहीं जा सकता इसलिए गांव के लोगों के सहयोग से तय तारीख को ही ज्योति का विवाह संपन्न कराया। पर्वतसिंह पटेल ग्राम पटेल
वर-बधु एक दूसरे को वर माला पहनाते हुए एवं इस दौरान उपस्थित जन।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva